[{"text_idx": "#000000", "text": "La 1an de julio 2016 en Herrera del Duque en la kadro de la 75a Hispana Kongreso de Esperanto, estis prezentita la kulmino de longdau\u0306ra kolektiva laboro de Hispana Esperanto-Federacio (HEF): la bita eldono de La ing\u0302enia hidalgo Don Quijote de La Mancha \u2013 la senmorta verko de Miguel de Cervantes en Esperanto."}, {"text_idx": "#000001", "text": "La teksto estas tiu de la kompleta Esperanta traduko verkita de la renoma Fernando de Diego kaj eldonita en Zaragozo en 1977 fare de la hispana Fondumo Esperanto. G\u0302i estas nun je la dispono de c\u0302iuj parolantoj de la internacia lingvo, libere kaj senpage, en formato epub, en la Bitoteko, la bita biblioteko de Hispana Esperanto-Federacio. Oni povas trovi la ligilojn al la verko kaj pliajn informojn pri la projekto en la retadreso "}, {"text_idx": "#000002", "text": "La eldono estis sekvo de projekto, komencig\u0302inta antau\u0306 kelkaj jaroj, fare de ampleksa skipo sub la gvido de HEF, kaj finita en tiu c\u0302i jaro 2016, kiam estas kunmemorata en Hispanio la 400a datreveno de la morto de Miguel de Cervantes. HEF atingis, ke la projekto aperu kiel parto de la oficiala programo de la S\u0302tata Komisiono kreita por tiu kunmemoro."}, {"text_idx": "#000003", "text": "La libro ankau\u0306 els\u0302uteblas el la Biblioteca Virtual Miguel de Cervantes, la plej grava hispana institucio zorganta pri la hispanlingva literaturo en elektronika formato, kun kiu HEF interkonsentis pri la samtempa disponigado al la g\u0302enerala publiko. La adreso en tiu c\u0302i retejo estas "}, {"text_idx": "#000004", "text": "HEF ankau\u0306 produktis kartojn kun konekto USB, enhavantajn la dosieron de la libro. La unuajn ni donacis al la urbestro kaj magistratanoj de la urbo Herrera del Duque, en tiu publika prezentado dum la Kongreso.\nG\u0302i estas akirebla en la Libroservo de UEA."}, {"text_idx": "#000005", "text": "C\u0302i tiu artikolo aperis en la postkongresa au\u0306gusta-septembra kajero de La Ondo de Esperanto (2016).\nC\u0302e represo bonvolu nepre indiki la fonton paperan (se en presaj\u0302o) au\u0306 retan (se en retejo):\nRete: La Balta Ondo "}, {"text_idx": "#000007", "text": "Prezento de la bita eldono de Donkih\u0302oto\nMi legis de la komenco g\u0302is la fino la originan eldonon de la esperanta versio de Don Kih\u0302oto kiam mi log\u0302is kaj laboris en Madrido. La biblioteko de la Liceo de Esperanto en a strato Atocha pruntedonis al mi multe da libroj, kaj tiamaniere mi pliprofundigis miajn sciojn de nia lingvo. Nun, 35 jarojn poste, mi relegas la libron de Cervantes, sed c\u0302i foje en la relative antikva hispana lingvo de antau\u0306 400 jaroj. Kun espero mi volas ankorau\u0306 trian fojon legi tiun belan klasikan verkon, sed c\u0302i foje kune kun aliaj Esperantistoj, en kurso, en Hispanio, en Esperanto au\u0306 en la hispana au\u0306 en ambau\u0306, kaj c\u0302io eblas c\u0302ar nun ni havas tiun elektronikan version. Estas bone legi esperantajn librojn, sed estas duoble bone kiam ni povas partopreni la saman legadon, interdiskutante kun aliaj homoj, aliaj kursanoj. Ni lernas multe pri ni mem c\u0302ar ekzistas bela literaturo, kaj ni pli profunde lernas kiam ni povas inters\u0302ang\u0302i ideojn pri la legado kun similideanoj kaj ec\u0302 kontrau\u0306ideanoj. Gratulon al la hispanoj por tiu bela agado, tiam kaj nun."}, {"text_idx": "#000010", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000011", "text": "Demonstraj versioj de \u201cLa Ondo\u201d"}, {"text_idx": "#000012", "text": "Musklaku la kovrilon por legi pliajn informojn."}]